钦定古今图书集成/明伦汇编/官常典/第771卷 > 册府元龟 > 《武功》
## 钦定古今图书集成/明伦汇编/官常典/第771卷 > 册府元龟 > 《武功》

“自秦分天下为三十六郡，而守尉皆领兵。至晋武平
吴，去州郡武备，其后盗贼四起，以至大乱”，山涛之论
精矣。若乃百城提封之广，比屋士民之富，或因岁凶
荒，啸聚不逞，合乌鸟之众，弄潢池之兵，窃法干纪，敢
行称乱。至于边城候望之所，羌戎走集之地，或伺间
而入寇，或属国之内叛。烈火燎原，当急图于扑灭；农
夫去草非可使其滋蔓盖有乘其便宜不暇中覆率
厉士众摧锋致讨震耀国威攘除民患固已名载勋
籍事藏策府其或邻敌接畛申严警备拒战而克胜
交侵而大获者其绩亦茂矣。《诗》云：“干城”《传》云：“保障”皆
是之谓欤。